पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. अनाज मंडी के पास बस में बैठने को लेकर चलती बस में ही ड्राइवर व कंडक्टर के साथ आईटीआई के छात्रों का झगड़ा हो गया। गोहाना मोड़ के पास पहुंचने पर बस ड्राइवर ने घटना की शिकायत पुलिस को दी। आईटीआई के सभी छात्रों ने नगर निगम चुनाव के दौरान होमगार्ड की ड्यूटी दी थी। सोमवार को सभी अपनी ड्रेस जमा करने के लिए पानीपत आ रहे थे।
बस में बैठकर छात्र शहर आ रहे थे। बस में आधे छात्र ही चढ़ पाए थे कि ड्राइवर ने बस को चला दिया। जब छात्रों ने इसका विरोध किया तो बस कंडक्टर और ड्राइवर गाली गलौज करने लगे। उसी बस में बैठा एक और कंडक्टर भी झगड़े में शामिल होकर छात्रों के साथ मारपीट करने लगा। गोहाना मोड के पास पहुंचने पर ड्राइवर ने भी बस को रोककर छात्रों का कॉलर पकड़कर बस से बाहर निकाल लिया और हाथापाई शुरू कर दी।
थोड़ी देर बाद दूसरी बस से और छात्र आ गए। छात्रों की संख्या बढ़ती देख बस ड्राइवर और कंडक्टर पास में ही खड़ी पीसीआर के पास पहुंचे और छात्रों की शिकायत पुलिस को कर दी। पुलिस ने दोनों पक्षों को शांत कराया। रोडवेज के जिला प्रबंधक सुल्तान सिंह लाठर ने कहा कि अभी उन्हें घटना की जानकारी नहीं मिली है। अगर किसी पक्ष द्वारा शिकायत की जाती है, तो दोषियों के खिलाफ कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn